7. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 177989/27070/2843 της 16 Σεπτ./3 Οκτ. 1967 (ΦΕΚ Β΄ 603) Περί των αρμοδιοτήτων των Προϊσταμένων των Α΄, Β΄, Γ΄ και Δ΄ Περιφερειακών Διευθύνσεων Εγγείων Βελτιώσεων. Έχοντες υπ’ όψιν: 1)Τας διατάξεις του Νόμ. 389/1943. 2)Τας διατάξεις της παρ. 4 του άρθρ. 24 του Ν.Δ. 3881/1958. 3)Τας διατάξεις του άρθρ. 15 του υπ’ αριθ. 284/ 1961 Β.Δ/τος. 4)Την υπ’ αριθ. 102756/6666/13.6.1967 απόφασιν των Υπουργών Συντονισμού και Γεωργίας, περί ανασυνθέσεως του Δ.Σ. του Κ.Τ.Γ.Κ. και Δασών. 5)Τα υπ’ αριθ. 42241/17271/12.7.1967 και 45878/19642/26.7.1967 έγγραφα της Υπηρεσίας Εγγείων Βελτιώσεων, περί παροχής εξουσιοδοτήσεως εις τας Περιφερειακάς Μονάδας αυτής, δια την προμήθειαν των εκάστοτε αναγκαιούντων αυταίς υλικών εν γένει δια την συντήρησιν και λειτουργίαν του μηχανικού εξοπλισμού και εκτέλεσιν υπ’ αυτών εργασιών ως και έργων τρίτων. 6)Ότι λόγω των ειδικών συνθηκών, υφ’ ας λειτουργούν αι ως άνω Υπηρεσίαι, προς δε του επιχειρηματικού χαρακτήρος αυτών, και προς αποφυγήν επιζημίων συνεπειών εκ καθυστερήσεων ή αδρανείας των μηχανημάτων, απαιτείται όπως η προμήθεια ωρισμένων υλικών ενεργείται απ’ ευθείας υπό των Υπηρεσιών τούτων προς κάλυψιν των εκάστοτε παρουσιαζομένων ιδιομόρφων και εκτάκτων αναγκών των, αποφασίζομεν: 1.Όπως οι Προϊσταμένοι των Α΄ Β΄ Γ΄ και Δ΄ Περιφερειακών Διευθύνσεων Εγγείων Βελτιώσεων, δια πλήρως ητιολογημένων αποφάσεών των εγκρίνουν: α)Την δι’ απ’ ευθείας συμφωνίας δια λήψεως προσφορών ή δια προχείρων μειοδοτικών διαγωνισμών, κατά την κρίσιν των, προμήθειαν διαφόρων υλικών απαραιτήτων δια την συντήρησιν και λειτουργίαν του μηχανικού εξοπλισμού της ΥΕΒ και εκτέλεσιν υπ’ αυτών εργασιών, ως και δια την εκτέλεσιν έργων τρίτων μέχρις αξίας 50.000 δραχμών κατ’ είδος και κατά μήνα και κεχωρισμένως κατά μονάδα ΥΕΒ, μερίμνη των παρ’ αυταίς μονίμων επιτροπών και εφ’ όσον η προμήθεια του είδους ή η εκτέλεσις της εργασίας τυγχάνει επείγουσα, μη επιδεχομένη αναβολής. β)Την, κατά την κρίσιν των, δια προχείρων μειοδοτικών διαγωνισμών προμήθειαν διαφόρων ειδών ή εκτέλεσιν εργασιών, απαραιτήτων δια την συντήρησιν και λειτουργίαν του μηχανικού εξοπλισμού της ΥΕΒ, ως και δια την εκτέλεσιν, έργων τρίτων, μέχρι 20.000 δραχμών κατ’ είδος και κατά μήνα και κεχωρισμένως κατά μονάδα ΥΕΒ, μερίμνη των παρ’ αυταίς μονίμων επιτροπών. γ)Τους όρους των διακηρύξεων των ως άνω διαγωνισμών, το αποτέλεσμα αυτών, την επανάληψιν τούτων, εν περιπτώσει αγόνου ή ασυμφόρου αποτελέσματος, ως και την υπογραφήν των σχετικών συμβάσεων, προκειμένου περί ειδών προοριζομένων δια την Κεντρικήν Υπηρεσίαν των ως άνω Διευθύνσεων. δ)Την σύντμησιν των προθεσμιών διενεργείας των ως άνω διαγωνισμών συμφώνως προς τας διατάξεις της παρ. 8 του άρθρ. 15 του υπ’ αριθ. 284/ 1961 Β.Δ/τος, ως και τον τόπον διεξαγωγής τούτων. 2.Όπως οι Προϊστάμενοι των Εποπτειών Εγγείων Βελτιώσεων, δια πλήρως ητιολογημένων αποφάσεών των εγκρίνουν: α)Την, κατά την κρίσιν των, δια τακτικών ή προχείρων μειοδοτικών διαγωνισμών προμήθειαν διαφόρων ειδών ή εκτέλεσιν εργασιών, απαραιτήτων δια την συντήρησιν και λειτουργίαν του μηχανικού εξοπλισμού της ΥΕΒ, ως και δια την εκτέλεσιν έργων τρίτων, μέχρι ποσού δραχ. 10.000 κατ’ είδος και κατά μήνα και κεχωρισμένως κατά Μονάδα ΥΕΒ, μερίμνη των παρ’ αυταίς μονίμων Επιτροπών. β)Τους όρους των διακηρύξεων των ως άνω διαγωνισμών, την επανάληψιν αυτών εν περιπτώσει αγόνου ή ασυμφόρου αποτελέσματος, ως και την υπογραφήν των σχετικών συμβάσεων. Η κατακύρωσις του αποτελέσματος των εν λόγω διαγωνισμών τελεί υπό την έγκρισιν του Προϊσταμένου της οικείας Περιφ. Διευθύνσεως Ε.Β. γ)Τον τόπον ένθα θα διεξάγωνται εκάστοτε οι ως άνω διαγωνισμοί, ως και την σύντμησιν των προθεσμιών διενεργείας τούτων συμφώνως προς τας διατάξεις της παρ. 8 του άρθρ. 15 του υπ’ αριθ. 284/1961 Β.Δ/τος. 3.Ορίζομεν ότι προ πάσης ενεργείας δια την κατ’ εφαρμογήν της παρούσης προμήθειαν των ως άνω ειδών αι ενδιαφερόμεναι υπηρεσίαι θα εφοδιάζωνται δια βεβαιώσεως της Κεντρικής Αποθήκης Μηχανικού Εξοπλισμού της ΥΕΒ, δι’ ης θα βεβαιούται ότι αύτη δεν διαθέτει τα υπό προμήθειαν είδη. Η βεβαίωσις αύτη θα αποτελή απαραίτητον δικαιολογητικόν της δαπάνης, άνευ της οποίας δεν θα αναγνωρίζεται αύτη υπό της Οικονομικής Διευθύνσεως και των Περιφερειακών Τμημάτων αυτής. Η εν λόγω βεβαίωσις δεν απαιτείται δια τυχόν γενομένας προμηθείας προ της κοινοποιήσεως της παρούσης. 4.Ορίζομεν ότι αι ως άνω προμήθειαι και εργασίαι θα εκτελούνται υπό την απόλυτον ευθύνην των οικείων Προϊσταμένων και εντός των ορίων των εκάστοτε εγκεκριμένων προς ανάλωσιν πιστώσεων. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 548,11) Σελ. 548,11(α) 326-089 Υπηρεσία Εγγείων Βελτιώσεων 16.Η.β.7